**REGJISTRI I KËRKESAVE DHE PËRGJIGJEVE**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor [[1]](#footnote-1)** | **Data e kërkesës[[2]](#footnote-2)** | **Objekti i kërkesës[[3]](#footnote-3)** | **Data e përgjigjes[[4]](#footnote-4)** | **Përgjigje[[5]](#footnote-5)** | **Mënyra e përfundimit të kërkesës[[6]](#footnote-6)** | **Tarifa[[7]](#footnote-7)** |
| 1 | 25.06.2024 | Sqarim mbi taksën e ndërtesës | 11.7.2024 | Në përgjigje të kërkesës tuaj me lëndë: “Sqarim mbi taksën e ndërtesës”, drejtuar Ministrisë së Financave dhe protokolluar nga Ministria e Financave me Nr. 8859 Prot., datë 25.06.2024, e cila është dërguar nga Ministria e Financave në Drejtorinë e Përgjithshme të Taksës së Pasurisë dhe protokolluar me tonën me Nr. 353 Prot., datë 28.06.2024, sqarojmë si më poshtë vijon:1. Përsa i përket çështjes së ngritur në shkresën tuaj lidhur me regjistrimin e banesës tuaj në zyrat e regjistrimit të pasurisë sqarojmë se regjistrimi i pasurisë së paluajtshme rregullohet nga legjislacioni përkatës në fuqi dhe jo nga Ligji Nr. 9632, datë 30.10.2006, “Për sistemin e taksave vendore”, i ndryshuar, dhe VKM Nr. 132, datë 7.3.2018 “Për metodologjinë për përcaktimin e vlerës së taksueshme të pasurisë së paluajtshme “ndërtesa”, e bazës së taksës për kategori specifike, natyrën dhe prioritetin e informacionit dhe të dhënave për përcaktimin e bazës së taksës, si dhe të kritereve dhe rregullave për vlerësimin alternativ të detyrimit të taksës”, i ndryshuar.
2. Përsa i përket çështjes së ngritur në shkresën tuaj lidhur me klasifikimin nga Bashkia Elbasan si akt.tregti-shërbime sqarojmë se bazuar në nenin 22/5 të Ligjit Nr. 9632/2008 dhe në pikat 5, 7 dhe 8 të nenit 2 të VKM Nr. 132/2018, njësia e vetëqeverisjes vendore është autoriteti përgjegjës për administrimin e taksës mbi ndërtesat nën juridiksionin e saj, përmes mbledhjes dhe menaxhimit të informacioneve mbi ndërtesën për qëllime fiskale, si dhe njësia e vetëqeverisjes vendore duke përdorur të dhënat e mbledhura për ndërtesën/njësinë pasurore, përcakton bazën e taksës dhe llogarit shumën e taksës vjetore të ndërtesës për t’u paguar nga çdo taksapagues.
3. Bazuar në pikën 6, të nenit 22, të Ligjit Nr. 9632/2006 ndër pasuritë e paluajtshme-ndërtesë që përjashtohen nga taksa mbi ndërtesat janë edhe ndërtesat e banimit, të deklaruara si vendbanim nga kryefamiljarët që përfitojnë vetëm pension pleqërie/pension social, kur familja e tyre përbëhet vetëm nga pensionistë, ose dhe me persona në ngarkim të tyre, që janë të paaftë për punë; dhe ndërtesat e banimit të kryefamiljarëve që trajtohen me ndihmë ekonomike.
4. Bazuar në nenin 7, të Ligjit Nr. 9632/2006, dhe në pikat 9 dhe 10 të nenit 2 të VKM Nr. 132/2018,taksapaguesi, pas marrjes së njoftimit të detyrimit për taksën e pasurisë, kur nuk është dakord me këtë vlerësim, ka të drejtë të bëjë kërkesë për korrigjimin e vlerës në zyrën tatimore vendore të njësisë së vetëqeverisjes vendore përkatëse, në territorin e së cilës gjendet pasuria e paluajtshme “ndërtesë”, të shoqëruar dhe me dokumentacionin justifikues ose në zyrën e agjentit të mbledhjes së taksës, për rastet kur në këto zyra, shërbimi i korrigjimit ofrohet nga njësia e vetëqeverisjes. Nëse edhe pas marrjes së përgjigjes në lidhje me të drejtën e korrigjimit, taksapaguesi nuk bie dakord me qëndrimin e zyrës tatimore pranë njësisë së vetëqeverisjes vendore, ai ka të drejtë që, t’i drejtohet strukturës vendore të apelimit tatimor të ngritur për këtë qëllim pranë njësisë së vetëqeverisjes vendore. Nëse taksapaguesi përsëri nuk bie dakord me vendimin e dhënë nga struktura vendore e apelimit tatimor, i drejtohet Gjykatës Administrative.

Përsa më sipër, **përsa i përket çështjeve të përcaktuara në shkresën tuaj, sugjerojmë t’i drejtoheni Bashkisë Elbasan, në cilësinë e autoritetit përgjegjës për administrimin e taksës mbi ndërtesat nën juridiksionin e saj.** | E plotë | Nuk ka |

1. Numri rendor i kërkesave të regjistruara në Regjistrin e Kërkesave dhe Përgjigjeve [↑](#footnote-ref-1)
2. Data e regjistrimit të kërkesës [↑](#footnote-ref-2)
3. Përmbledhje e objektit të kërkesës duke u anonimizuar sipas parashikimeve ligjore në fuqi [↑](#footnote-ref-3)
4. Data e kthimit të përgjigjes [↑](#footnote-ref-4)
5. Përmbajtja e përgjigjes duke u anonimizuar sipas parashikimeve ligjore në fuqi [↑](#footnote-ref-5)
6. Përgjigja jepet E plotë/ E kufizuar/ E refuzuar/E deleguar [↑](#footnote-ref-6)
7. Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuar nga autoriteti publik. [↑](#footnote-ref-7)